FKLÍ boðar til næsta félagsfundar miðvikudaginn 10. okt. nk. kl. 20 , í Lækjarbrekku-Litlu Brekku við Bankastræti . Aðalefni fundarins verður frásögn og myndasýning Ólafar Sigurðardóttur og Helgu Hannesdóttur , lækna , sem fóru í ágúst á heimsþing MWIA , Medical Womens International Association , sem FKLÍ er meðlimur í , og þar sem Ólöf var kjörin 1 af 8 svæðaforsetum MWIA , þ.e. forseti svæðisfélags Norður-Evrópu , NER , til 3 ára . Rætt verður um starfsemi MWIA og NER . Góður tími verður gefinn til spjalla saman . Ég vil endilega benda ungum konum á að koma á fundinn , sem er góður til að mynda tengsl við hinar eldri , sem geta verið hjálplegar í ýmsum málum . Á fundinum verður rætt um stjórnarkjör , sem fram fer á aðalfundi félagsins , sem verður væntanlega haldinn miðvikudaginn 14. nóv. nk. , og verður auglýstur frekar síðar . Undirrituð og nokkrar aðrar stjórnarkonur óska eftir að hætta í stjórninni . Gott væri að fá tillögur um konur í stjórn og ræða þær . Aðalfundur félagsins verður væntanlega haldinn 14. nóv. nk. með hátíðakvöldverði eins og venjulega . Þar verða veitt bókarverðlaun til Eddu Vésteinsdóttur , cand. med . , sem var hæst á læknaprófi 2007 og nýútskifaðir læknar eru sérstaklega boðnir velkomnir á fundinn . Við fáum góðan gesti að venju , sem munu skemmta okkur . Jólafundur félagsins verður síðan haldinn að venju í byrjun jan. og verður auglýstur síðar . Innheimta árgjalda er hafin . Við erum í meiri fjárþörf nú en áður vegna þátttöku okkar í alþjóðastarfinu og alþjóðlegra starfa Ólafar . Við viljum því beina þeim tilmælum til félagskvenna og allra annarra kvenna , sem vilja ganga í félagið eða styrkja okkur , að greiða okkur árgjald kr. 4000 sem fyrst . Best er að konur greiði beint til okkar inn á reikninginn okkar nr. 0137-26-3660 , kt. FKLÍ er 700300-3660 , eða sendi greiðslu til Önnu Geirsdóttur , gjaldkera , sem starfar á Hgst . Grafarvogi . Gleymið ekki að láta koma fram frá hvaða konu greiðslan kemur , því við höfum stundum fengið greiðslur , sem við höfum ekki getað rakið , og þá fer viðkomandi ekki á félagaskrá okkar . Hlakka til að sjá ykkur sem flestar á fundunum í vetur .